ถ้ากองทุนที่ถืออยู่นั้น ผู้จัดการกองทุนเกิดลาออก ผลกระทบจะเป็นอะไรบ้าง
1. ผลการดำเนินงาน – แน่นอนว่าต้องกระทบเป็นอันดับแรก ๆ แต่มักจะไม่เห็นในระยะสั้น เพราะว่าผลตอบแทนที่เกิดขึ้นในปัจจุบัน เป็นสิ่งที่ผู้จัดการกองทุนได้ทำไปก่อนหน้านี้ ซึ่งต้องใช้เวลาซักพัก ประมาณ 3-6 เดือนขึ้นไปจึงจะพบความเปลี่ยนแปลงของผลตอบแทน ยิ่งถ้ากองทุนเปลี่ยนผู้จัดการกองทุนที่เน้นบริหารแบบเชิงรับ มาเป็นผู้จัดการที่บริหารแบบเชิงรุกมากขึ้นก็อาจจะเห็นการเปลี่ยนแปลงได้ค่อนข้างรวดเร็ว ส่วนการเปลี่ยนจากเชิงรุกมาเป็นเชิงรับ อาจจะเห็นการเปลี่ยนแปลงในทางที่แย่ลงกว่าเดิมก็เป็นไปได้ แต่ทั้งนี้ก็ขึ้นกับทีมนักวิเคราะห์และแนวทางในการเลือกลงทุนที่ดี ที่จะทำความสามารถในการตัดสินใจของผู้จัดการกองทุนมีต่อผลตอบแทนของกองทุนน้อยลง


2. ความเชื่อมั่นจากนักลงทุน – หากผู้จัดการกองทุนที่มีชื่อเสียง อย่างเช่นในกรณีของ Bill Gross ผู้บริการกองทุนตราสารหนี้ที่ใหญ่ที่สุดในโลกอย่าง PIMCO’s Total Return fund ซึ่งการเปลี่ยนผู้จัดการกองทุนในครั้งนั้น ส่งกระทบต่อความเชื่อมั่นของเหล่านักลงทุนที่มีนั้นลดลง จนทำให้นักลงทุนพากันเทขายหน่วยลงทุน แต่ผลกระทบดังกล่าวอาจเป็นเพียงผลกระทบระยะสั้น ถ้าเมื่อไหร่ที่ผู้จัดการกองทุนคนใหม่สามารถสร้างผลตอบแทนที่ดีให้กับกองทุน นักลงทุนก็จะกลับมาซื้อกองทุนเดิม
ความรู้ทางการเงิน,ตลาดการเงิน & ผลิตภัณฑ์และบริการทางการเงิน